කෙසේ වෙතත්, ඔවුන් ගම්බිම් වෙත පිටත් කර හැරීම සඳහා මේ වනතුරුත් සෞඛ්‍ය අංශ විසින් නිර්දේශ ලබාදී නොමැති බවයි පොලිස් මාධ්‍ය ප්‍රකාශක පොලිස් අධිකාරි ජාලිය සේනාරත්න සඳහන් කළේ.අද උදෑසන 6 න් අවසන් වූ පැය 24 ක කාලය තුළ ඇඳිරි නීතිය උල්ලංඝනය කළ පුද්ගලයින් 554 දෙනෙකු අත්අඩංගුවට ගෙන ඇති අතර පොලිස් භාරයට ගෙන ඇති වාහන සංඛ්‍යාව 159 ක්.මේ අතර, දිවයිනට පැමිණීමට නොහැකිව ඉන්දියාවේ - නවදිල්ලි නුවර සිරවී සිටින ශ්‍රී ලාංකික සිසුන් 143 දෙනෙකු රැගෙන ඒම සඳහා ශ්‍රී ලංකන් ගුවන් සේවයට අයත් විශේෂ යානයක් කටුනායක - බණ්ඩාරනායක ගුවන්තොටුපලෙන් අද උදෑසන පිටත්ව ගියා.